ΓΡΑΠΤΗ ΕΡΩΤΗΣΗ E-0663/01

υποβολή: Philip Bushill-Matthews (PPE-DE) προς την Επιτροπή

(6 Μαρτίου 2001)

Θέμα: Το Ευρωπαϊκό Συμβούλιο της Λισσαβόνας και τα δίκτυα πληροφοριών

Το Ευρωπαϊκό Συμβούλιο της Λισσαβόνας του 2000 κάλεσε το Συμβούλιο να ενισχύσει τη συνεργασία μεταξύ κρατών μελών, με την ανταλλαγή εμπειριών και ορθών πρακτικών βάσει βελτιωμένων δικτύων πληροφοριών τα οποία αποτελούν τα βασικά εργαλεία στον τομέα αυτόν [κοινωνική προστασία]. Ποια συγκεκριμένα βήματα έχουν γίνει εν προκειμένω και με ποιο τρόπο παρακολουθείται η πρόοδος;

Απάντηση της κ. Διαμαντοπούλου εξ ονόματος της Επιτροπής

(23 Μαΐου 2001)

The δίκτυα πληροφοριών που αναφέρονται στο ερώτημα αφορούν τις ανταλλαγές, στο πλαίσιο συνεργασίας των κρατών μελών, σε θέματα κοινωνικής προστασίας που βρίσκονται σε εξέλιξη από τα μέσα της δεκαετίας του '90. Αυτές οι ανταλλαγές έχουν δομηθεί και εστιαστεί περισσότερο από την έκδοση στις 14 Ιουλίου 1999 της ανακοίνωσης της Επιτροπής με τίτλο Συντονισμένη στρατηγική για τον εκσυγχρονισμό της κοινωνικής προστασίας.(1) Ύστερα από αυτή, το Συμβούλιοποστήριξε το Δεκέμβριο του 1999 την πρόταση της Επιτροπής για ισχυρότερους μηχανισμούς με σκοπό την ενίσχυση αυτής της συνεργασίας και έτσι συγκροτήθηκε σε προσωρινή βάση η Ομάδα Εργασίαςψηλού επιπέδου για την κοινωνική προστασία(2). Η Επιτροπή Κοινωνικής Προστασίας (ΕΚΠ) δημιουργήθηκε επίσημα με την απόφαση 2000/436/ΕΚ(3) του Συμβουλίου της 29ης Ιουνίου 2000 για την αντικατάσταση της ομάδας εργασίας. Όταν τεθούν σε ισχύ οι τροποποιήσεις της Συνθήκης που εγκρίθηκαν στο Ευρωπαϊκό Συμβούλιο της Νίκαιας, η εν λόγω επιτροπή θα αποκτήσει νομική βάση στη Συνθήκη για την ΕΕ (νέο άρθρο 144).

Προκειμένου να διαμορφωθούν οι κατάλληλοι, κοινοί δείκτες στον τομέα της κοινωνικής προστασίας, και ενώ αναγνωρίζεται η σημαντική διαφοροποίηση των προσεγγίσεων των κρατών μελών στο θέμα αυτό, η Επιτροπή Κοινωνικής Προστασίας πρόσφατα συγκρότησεπο-ομάδα η οποία θα εργαστεί στον τομέα των δεικτών.

Ο πυρήνας αυτής της συνεργασίας σε θέματα πολιτικής από το Μάρτιο του 2000, καθορίστηκε από την εντολή του Ευρωπαϊκού Συμβουλίου της Λισσαβώνας, το οποίο επεδίωξε τη συγκέντρωση της δράσης σε δύο τομείς πολιτικής, δηλαδή στην καταπολέμηση της φτώχιας και του κοινωνικού αποκλεισμού, και την παροχή ασφαλών και βιώσιμων συντάξεων. Το Ευρωπαϊκό Συμβούλιο της Νίκαιας το Δεκέμβριο του 2000 εξέδωσε νέες εντολές για τη συνέχιση της δράσης και στους δύο τομείς.

Σε σχέση με τις συντάξεις, το Ευρωπαϊκό Συμβούλιο της Λισσαβώνας ζήτησε τη διεξαγωγή μελέτης σχετικά με τη μακροπρόθεσμη εξέλιξη της κοινωνικής προστασίας, με ιδιαίτερη προσοχή στη βιωσιμότητα των συστημάτων συνταξιοδότησης. Στο θέμα αυτό η συνεργασίαπήρξε θετική καιποβλήθηκε έκθεση προόδου στο Ευρωπαϊκό Συμβούλιο της Νίκαιας. Βάσει ερωτηματολογίου που σχεδιάστηκε από την ΕΚΠ, οι εκθέσεις όπου περιγράφονται οι προσεγγίσεις των κρατών μελών όσον αφορά τη μεταρρύθμιση των συντάξεωνποβλήθηκαν το Φεβρουάριο του 2001. Αυτές θα αποτελέσουν τη βάση για μελέτη, η οποία θαποβληθεί στο Ευρωπαϊκό Συμβούλιο του Gteborg τον Ιούνιο του 2001.

Όσον αφορά την καταπολέμηση της φτώχιας και του κοινωνικού αποκλεισμού, το Ευρωπαϊκό Συμβούλιο της Λισσαβώνας δεσμεύει τα κράτη μέλη να προβούν σε αποφασιστικό βήμα προς την εξάλειψη της ένδειας. Στο Ευρωπαϊκό Συμβούλιο της Νίκαιας συμφωνήθηκαν ορισμένοι κατάλληλοι στόχοι, οι οποίοι θα αποτελέσουν τη βάση για τη χάραξη πολιτικής στον τομέα αυτόν. Με βάση αυτούς τους στόχους, τα κράτη μέλη θαποβάλουν πριν από την 1η Ιουνίου 2001 εθνικά σχέδια δράσης, όπου περιγράφονται οι πολιτικές τους για την

καταπολέμηση της φτώχιας και του κοινωνικού αποκλεισμού κατά τη διετή περίοδο από τα μέσα του 2001 έως τα μέσα του 2003. Αυτή τη στιγμή, τα κράτη μέλη βρίσκονται στη διαδικασία προετοιμασίας των σχεδίων αυτών, καθώς και σειράς εθνικών σεμιναρίων με τα οποία θα εγκαινιαστεί η όλη διαδικασία.

(1) COM(1999)347 τελικό.

(2) Συμπεράσματα του Συμβουλίου της 17ης Δεκεμβρίου 1999 σχετικά με την ενίσχυση της συνεργασίας για τον εκσυγχρονισμό και τη βελτίωση της κοινωνικής προστασίας - ΕΕ C 8 της 12.1.2000.

(3) ΕΕ L 172 της 12.7.2000.